30/04/2012 | Administración LocalMunicipal
Santa Comba
Delegación exercicio atribucións especiais en concelleiro deste Concello

“DECRETO NÚMERO: 525/2012. Mediante decreto desta alcaldía nº 931/2011, do 21 de xuño de 2011, ditouse resolución conferindo delegacións atribuídas ao Sr. alcalde-presidente en favor de concelleiros para a direccion e xestión das áreas de goberno municipal (publicadas no BOP nº 132, do 12/07/2011), e en particular, a que a continuación se relaciona: Dona Rocio Belen Gloria Elsy Chakhoyan Ciezar Dada conta da necesidade de proceder á delegación das competencias que esta alcaldía ten atribuídas, en aras do interese público, co obxecto de facilitar o funcionamento do goberno municipal e conseguir unha maior axilidade, eficacia e coordinación no exercicio das tarefas de goberno, asi como na xestión das áreas indicadas. Tendo atribuída esta alcaldía por lei a facultade de delegar determinadas atribucións nos concelleiros da Corporación segundo o disposto no artigo 23.4 da Lei 7/1985, reguladora das bases do réxime local e no artigo 61.3 da Lei 5/1997, de Administración Local de Galicia. Visto o réxime xurídico desas delegacións establecido nos artigos 43 a 45 e 114 a 118 do RD 2568/1986, polo que se aproba o Regulamento de organización, funcionamento e réxime xurídico das entidades locais, en relación co artigo 13 da LRJ-PAC, en uso das atribucións que me confire a normativa legal vixente, Primeiro.- Modificar a área de goberno municipal de Xuventude e Deportes, que será substituída por dúas áreas de gobero independentes: unha de Xuventude e outra específica para Deportes. Segundo.- Modificar o réxime de delegacións previstas no decreto da alcaldía nº 931/2011, do 21 de xullo de 2011, a favor de dona Raquel Grille Boga, á que se lle asigna a área de dirección e xestión de XUVENTUDE. Terceiro.- Conferir a seguinte DELEGACIÓN ESPECIAL en favor do Sr. concelleiro que se indica, para a dirección e xestión das áreas de goberno municipal relacionada: Don José Pose Pazos Cuarto.- A delegación que se outorga comprenderá exclusivamente a dirección interna e a xestión dos servizos correspondentes sen incluír a facultade de resolver mediante actos administrativos que afecten a terceiros, que será exercida polo órgano municipal a quen corresponda a competencia, quedando, polo tanto, suxeitas ao réxime xeral previsto no Regulamento de organización, funcionamento e réxime xurídico das entidades locais aprobado por Real Decreto 2568/86, do 28 de novembro. En todo caso quedan excluídas as atribucións indelegables expresamente reservadas á alcaldía no artigo 21.3 da Lei 7/85, do 2 de abril e no artigo 61.3 da Lei 5/97, do 22 de xullo. Quinto.- O/a concelleiro/a delegado/a queda obrigada a informar a esta alcaldía, a posteriori, da xestión e disposicións que dite e, previamente das decisións de trascendencia, nos términos previstos no artigo 115 do ROF. Sexto.- As atribucións delegadas deberanse exercer nos termos e dentro dos límites desta delegación, non sendo susceptibles de ser delegadas polos seus titulares a outro órgano ou concelleiro. Sétimo.- De conformidade co disposto polo artigo 44 do Regulamento de organización, funcionamento e réxime xurídico das entidades locais, aprobado por Real Decreto 2568/1986, do 28 de novembro, estas delegacións terán efecto dende o día seguinte á data de notificación deste Decreto aos concelleiros afectados. No caso de ausencia, vacante, enfermidade ou calquera outro impedimento dos concelleiros delegados, esta alcaldía asumirá, directa e automaticamente, as competencias delegadas, como titular da competencia orixinaria, entendéndose a estes efectos exercitada a potestade de avocación en base á presente resolución, sen necesidade dunha nova resolución expresa neste senso. Oitavo.- Notificar esta resolución aos concelleiros afectados. Entendéndose aceptada a competencia delegada de forma tácita, se dentro do prazo dos tres días soltos seguintes non se manifesta nada en contra ou se fai uso da delegación. Noveno.- As delegacións, unha vez aceptadas, entenderanse vixentes mentres non sexan revogadas expresamente ou o órgano delegante as avoque para si, na forma destablecida pola Lei 30/1992, de 26 de novembro, de réxime xurídico das administracións públicas e do procedemento administrativo común. Décimo.- Dar conta ao Pleno desta resolución na primeira sesión que teña lugar, e publicar o seu texto no Boletín Oficial da Provincia, en cumprimento do disposto polo artigo 44.2 do texto legal antes citado. Mándao e asina o Sr. alcalde-presidente, don Antonio Manuel Landeira Gallardo, en Santa Comba, dezaseis de abril de dous mil doce. O ALCALDE-PRESIDENTE, A SECRETARIA, Asdo.: Antonio Manuel Landeira Gallardo. Asdo.: Elena González López”. Santa Comba, 16 de abril de 2012. O ALCALDE-PRESIDENTE Asdo.: Antonio Manuel Landeira Gallardo.